# &tdespell;i käsiraamat

## Valesti kirjutatud sõna dialoog

(Kui ISpell ei ole paigaldatud, saab selle hankida rahvusvahelise ISpelli koduleheküljelt. ASpelli saab hankida ASpelli koduleheküljelt.)

### Kasutamisest üldiselt

Dialoogi ülemine rida näitab dokumendis leitud tõenäoliselt valesti kirjutatud sõna. &tdespell; püüab sellele leida sobiva asenduse. Võimaluse korral leitakse neid isegi mitu. Parim võimalus on näha paremal pealdise all Asendus:. Kui see sobib, klõpsa nupul Asenda. Sõna võib valida ka loendist Soovitused ning seejärel klõpsata valesti kirjutatud sõna asendamiseks valituga nupul Asenda.

Algupärase vormi säilitamiseks klõpsa nupul Ignoreeri.

Õigekirja kontrolli peatamiseks -- säilitades juba tehtud muudatused -- klõpsa nupul Peata.

Õigekirja kontrolli peatamiseks ning juba tehtud muudatuste tühistamiseks klõpsa nupul Loobu.

Klõps nupul Asenda kõik toimib iseenesest samamoodi nagu klõps nupul Asenda, kuid see asendab valesti kirjutatud sõna valitud sõnaga ka siis, kui see peaks dokumendis uuesti esinema.

Klõps nupul Ignoreeri kõiki annab korralduse ignoreerida arvatavalt valesti kirjutatud sõna nii praegu kui selle kõigil järgnevatel esinemiskordadel.

Klõps nupul Lisa lisab arvatavalt valesti kirjutatud sõna isiklikku sõnaraamatusse (see on lahus algsest süsteemsest sõnaraamatust, nii et sinu lisandusi teised kasutajad ei näe).

## Seadistustedialoog

### Sõnaraamatud

Siin saab paigaldatud sõnaraamatute nimekirjast valida selle, mida kasutada õigekirja kontrollil.

### Kodeeringud

Kõige sagedamini kasutatavad kodeeringud on:

US-ASCII

- See on inglisekeelse teksti kodeering.

ISO-8859-1

- Kasutatakse Lääne-Euroopa keelte puhul.

UTF-8

- Unicode kodeering, mida saab kasutada peaaegu iga keele puhul, kui süsteemi on vaid vastav font paigaldatud.

Valida tasuks selline, mis sobib kokku süsteemis kasutatava kodeeringuga. Mõnel juhul võib sõnaraamat toetada enam kui üht kodeeringut. Sõnaraamat võib näiteks tunnistada rõhumärgiga tähti, kui valitud on ISO-8859-1, kuid samas tunnistada meilistiilis märgikombinatsioone (näiteks `'a` aktsendiga `a` tähistusena), kui valitud on US-ASCII. Lähemalt uuri seda oma sõnaraamatu abifailidest.

### Õigekirja kontrolli klient

&tdespell;i õigekirja kontrolli taustarakenduseks saab valida ISpelli või ASpelli. ISpell on levinum ja võib-olla ka parema rahvusvahelise toega, ASpell aga on samuti muutunud üha populaarsemaks ning suudab väidetavalt pakkuda paremaid asendussoovitusi.

### Muu

On soovitatav mitte muuta kaht esimest võimalust, kui sa ei ole just põhjalikult tutvunud rahvusvahelise ISpell i man-leheküljega.

## Kontaktinfo

Lähemat infot &tdespell;i kohta leiab &tdespell;i koduleheküljelt. Eriti saab sealt infot &tdespell;i C++ klassi programmeerimise kohta.

Küsimusi ja/või kommentaare saab saata autorile/hooldajale aadressil &David.Sweet.mail;.

Dokumentatsiooni autoriõigus © 2003: &David.Sweet; &David.Sweet.mail;

Tõlge eesti keelde Marek Laane bald@starman.ee

&underFDL;
&documentation.index;