# Personalitzar l'aparena del vostre escriptori &kde;

Canviar l'aparença del vostre escriptori &kde; pot ser realment fàcil i flexible demanera que es controlin individualment diferents parts de l'aspecte visual o emprant un tema predefinit. Aquesta guia explica les diferents parts personalitzables de &kde; i com controlar la seva aparença.

## Fons

El fons de l'escriptori, més comunament conegut com a paper pintat, us permet mostrar certes imatges al vostre escriptori. Les opcions per al fons es troben en el ¢recontrol;, o fent clic amb el &BDR; sobre l'escriptori i seleccionant Configura l'escriptori...

En el &kde; teniu l'opció de no usar cap imatge, una única imatge o tot un seguit d'imatges en diapositives. Si s'escul Sense imatge com a fons de l'escriptori, les opcions a Colors s'usaran en el seu lloc. També podeu escollir emprar un únic fons sobre tots els escriptoris virtuals o aplicar-ne un de diferent per a cada escriptori. Això es fas seleccionant Tots els escriptoris o el mom de l'escriptori específic des del menú desplegable.

Es poden descarregar altres imatges de fons emprant el botó Obté papers pintats nous que es troba a la dreta o visitant la secció Wallpapers del lloc web kde-look.org.

## Colors

Les opcions Colors del ¢recontrol; us permeten controlar els colors emprats pels diversos elements de la finestra, com ara; les barres de títol, fons de finestra, text i botons. Podeu canviar el color de cada element de la finestra seleccionant-lo des de la llista desplegable i escollint-li un color. Podeu desar els vostres canvis fent clic sobre Desa l'esquema... Amb això desareu les vostres opcions en un fitxer d'esquema de color. Els esquemes de color són fitxers de text, amb una extensió `.kcsrc`, aquest conté entrades per a cada estri de la finestra i el seu color, en format RGB. En aquest punt també és molt fàcil afegir esquemes de color que us heu descarregat fent clic sobre Importa l'esquema... i indicant el fitxer `.kscrc`. Amb els esquemes de color, podeu desar els canvis que heu fet en un fitxer convenient o canviar amb facilitat a una opció de color predefinida, sense haver de canviar per separat cada element de la finestra.

Es poden descarregar esquemes de color addicionals des de la secció Color Schemes de kde-look.org.

## Icones

Un tema d'icona conté les imatges usades per a representar accions, fitxers, dispositius i aplicacions. El gestionar els temes d'icona és fàcil mitjançant el modul Icones en el ¢recontrol;. Simplement seleccioneu el tema d'icona que voleu usar i feu clic sobre Aplica per a canviar al tema nou. Per a instal·lar un tema d'icona nou, tot el que us caldrà és fer clic sobre Instal·la tema nou... i navegar cap a la localització de l'arxiu del tema d'icona. En aquest punt no és necessari extraure el contingut de l'arxiu dintre d'un directori. De fet, el modul Icones tan sols accepta temes d'icona arxivats. Per eliminar un tema d'icona, simplement seleccioneu-lo des de la llista i feu clic sobre Elimina tema. Tingueu present que no eliminareu el tema d'icona que esteu emprant actualment. Abans us caldrà canviar a un altra tema i després podreu procedir amb la seva eliminació. Tampoc es poden eliminar temes d'icona que han estat instal·lats per l'administrador (`root`) o pel gestor de paquets de la vostra distribució.

Altres temes d'icona es poden trobar en la subsecció Icon Themes de kde-look.org.

## Pantalla d'inici

La pantalla d'inici per omissió de &kde;

La pantalla d'inici per omissió de &kde;

La pantalla d'inici és la imatge animada que es mostra mentre es carrega el &kde; després d'introduir les dades d'accés. Cada usuari pot disposar d'una pantalla d'inici diferent. Canviar-la per a l'usuari actual es pot fer en el modul Pantalla d'inici del ¢recontrol;. Seleccioneu la pantalla d'inici que voleu usar i feu clic sobre Aplica. També podreu provar-les per a veure què us sembla el seu aspecte fent clic sobre Prova. La instal·lació d'un tema nou és realment fàcil. Simplement feu clic sobre Afegeix... i navegueu cap a l'arxiu de pantalla d'inici que hi voleu afegir. En aquest punt no és necessari extraure el contingut de l'arxiu dintre d'un directori. Per eliminar una pantalla d'inici simplement seleccioneu-la i feu clic sobre Elimina. Tingueu present que no eliminareu les que han estat instal·lades per l'administrador (`root`) o pel gestor de paquets de la vostra distribució.

Els temes de pantalla d'inici es poden trobar a kde-look.org, en la secció Splash Screens. Tingueu molt present que algunes pantalles d'inici requereixen que estigui instal·lat un giny &ksplash; específic.

## Decoració de les finestres

Usant les decoracions de la finestra podeu canviar l'aparença de les vores de la finestra, barres de títol i botons. Algunes decoracions de finestra fins i tot tenen la capacitat d'aplicar un efecte translúcid. Es poden fer un munt de coses sense sacrificar la velocitat. Aquest és el motiu pel que venen amb el codi font que haurà de ser compilat, o com a paquet binari a instal·lar. Bàsicament, les decoracions de finestra són connectors o petits programes que instrueixen al &twin;, el gestor de finestres de &kde;, sobre com mostrar els marcs de la finestra.

Per afegir una nova decoració de finestra, us caldrà compilar-la des del codi font. Si la vostra distribució proveeix un paquet binari simplement l'haureu d'instal·lar usant el gestor de paquets de la vostra distribució -per a com fer-ho referiu-vos al seu manual-. Una vegada instal·lades es pot accedir a les seves opcions en el ¢recontrol;. En la pestanya Decoració de les finestres hi ha una llista de les decoracions instal·lades en el menú desplegable. Simplement seleccioneu la que voleu usar i feu clic sobre Aplica. Diferents decoracions de finestra disposen de diferents opcions. La pestanya Botons us permet els botons a la barra de títol. Habilitar la caixa de selecció Usa posicions de la barra de títol a mida per arranjar, eliminar o afegir botons. Per afegir-n'hi, arrossegueu un ítem des de la llista cap a la barra de títol de vista prèvia que hi ha a sobre. Per eliminar-n'he, arrossegueu un ítem des de la barra de títol de vista prèvia cap a la llista. I per arranjar-los simplement arrossegueu-los sobre la mateixa barra de títol de vista prèvia.

Mentre totes les decoracions de finestra necessiten ser compilades des del codi font, algunes poden carregar fitxers de tema basats en mapes de píxels -aquestes no cal compilar-les-. El &kde; ve amb una decoració de finestra d'aquest tipus anomenada IceWM. Una altra és deKorator, el qual el podeu trobar a &kde;-look.org. Si us plau, referiu-vos a la documentació de la vostra distribució per esbrinar com instal·lar-lo. L'avantatge d'usar aquests tipus de decoracions de finestra és que són relativament fàcils de crear, emprant imatges i editant un fitxer de configuració. En detriment hi ha una mica de funcionalitat, punt que pot resultar inapreciable sobre sistemes molt ràpids.

Per afegir un tema IceWM, seleccioneu IceWM com a decoració de finestra i feu clic sobre l'enllaç Obre la carpeta de tema IceWM de &kde; en l'àrea de descripció de la decoració de finestra. Això obrirà una finestra de &konqueror; a `$`TDEHOME`/share/apps/twin/icewm-themes`. Extraieu el vostre tema a aquesta carpeta. Llavors dit tema serà afegit a la llista de temes. Seleccioneu el tema que voleu emprar i feu clic sobre Aplica.

Per afegir un tema per a deKorator una vegada el tingueu instal·lat, seleccioneu deKorator com a decoració de la finestra i aneu a la pestanya Temes. Feu clic sobre l'enllaç Instal·la tema nou i localitzeu el vostre arxiu de tema deKorator. Assegureu-vos que la versió coincideix amb la que teniu instal·lada al sistema. Una vegada afegit, seleccioneu el tema a usar i feu clic sobre Estableix les rutes del tema. Feu clic sobre Aplica per a que els canvis tinguin efecte.

Algunes decoracions de finestra més estan disponibles a kde-look.org sota les subseccions Native &kde; 3.x i Native &kde; 3.2+. Els temes per a IceWM i deKorator tenen les seves pròpies subseccions sota la categoria Window Decorations.

## Estil

Els estris són elements bàsics d'una interfície gràfica d'usuari, tals com els botons, pestanyes i menús. Un estil d'estri és un connector o petit programa que instrueix al &kde; sobre com mostrar-los. Atès que els estris són les parts bàsiques d'una interfície, s'hi accedeix tot sovint i han de ser capaces de respondre amb molta rapidesa. Tan és així que els estils d'estri han d'estar en codi font per a ser compilats o com a un paquet binari abans de ser instal·lats, de la mateixa manera que les decoracions de la finestra. Si us plau, referiu-vos a la documentació de la vostra distribució per a saber més a sobre de com compilar des de codi font o instal·lar paquets binaris.

Una vegada instal·lat, aquest serà afegit a la llista de disponibles en el mòdul Estil en el ¢recontrol;. La pestanya Estil us permetrà seleccionar un estil d'estri des de la llista i configurar-lo si aquest disposa d'una característica Configura... Estils diferents disposen d'opcions diferents. Hi ha disponible una vista prèvia de l'estil seleccionat a la part baixa d'aquesta pestanya. La pestanya Efectes controla els efectes visuals per alguns dels estris com els desplegables o consells d'eina. La pestanya Barra d'eines ofereix algunes opcions quant a l'aparença de les barres d'eines.

Els estils d'estri addicionals es poden trobar en les diferents subseccions Themes/Styles per a &kde; de kde-look.org. Tingueu present que aquests estils venen en forma codi font o paquet binari. Aquests no es tracten de fitxers de tema &kde;.

## Tema de &kde;

&kde; us permet desar diferents canvis que hageu realitzat a l'aparença del vostre escriptori dintre d'un fitxer, emprant el gestor de temes en ¢recontrol;. Una vegada el tingueu ajustat al que volíeu, feu clic sobre Crea tema nou... Introduïu-hi els detalls per al vostre tema; nom, autor, versió, &etc;, després feu clic a Bé.Això afegirà el vostre tema a la llista de disponibles i desarà les vostres opcions en un tema &kde;. Un tema &kde; (fitxer `.kth`) dona les instruccions necessàries sobre quines decoracions de finestres, estil,, o esquema de color usar per aquest tema en particular. Per afegir un tema des d'una font externa, feu clic sobre Instal·la un tema nou... i localitzeu el fitxer de tema &kde;. Eliminar-lo és fàcil fent clic sobre Elimina tema. Si realitzeu canvis sobre el vostre tema haureu de crear un nou nom de tema, o eliminar la versió anterior abans de poder usar el mateix nom de tema.

Les següents són les opcions que es desen i indiquen en un tema de &kde;:

- Fons

- Salvapantalles

- Tema d'icona

- Notificacions del sistema

- Esquema de color

- Tema de cursor

- Decoració de la finestra

- Fons de &konqueror; (Gestor de fitxers)

- Fons del plafó

- Estil

- Fonts

Una cosa molt important a considerar quan s'usa o instal·la un tema &kde; és que aquest tan sols indica quines opcions usar. Un tema &kde; tan sols inclou notificacions de sistema, fons d'escriptori, fons del plafó, fons de &konqueror; i esquema de color. Els altres components hauran de ser instal·lats a part si no venen amb &kde;.

Es poden descarregar els temes de &kde; des de la subsecció Theme-Manager de kde-look.org, sota la secció Themes/Styles.

## Glosari

Fons

Imatge de fons/paper pintat o color per a l'escriptori.

Esquema de color

(`.kcsrc`) Un fitxer que conté instruccions sobre quins colors usar per a certs estris.

Icones

Imatges que representen aplicacions, fitxers, dispositius, &etc;

Pantalla d'inici

Una imatge animada o pantalla que es mostra quan es carrega el &kde; després d'introduir les dades d'accés.

Decoració de la finestra

Connector o petit programa que indica al gestor de finestres com mostrar els marcs de les finestres.

Estil

Connector o petit programa que indica al &kde; com mostrar els estris.

Tema de &kde;

(`.kth`) Un fitxer que conté instruccions sobre quines opcions usar per a diferents components de la &IGU;.

Estris (widjets)

Elements bàsics que constitueixen una interfície d'usuari: botons, deslliçadors, menús, pestanyes, &etc;