# print

TDEIO moodul print võimaldab kiiresti ligi pääseda &tdeprint;i erinevatele osadele virtuaalsete kataloogide vahendusel. Viimased pakuvad mõningat infot sinu trükkimis-alamsüsteemi kohta ja hõlpsat ligipääsu sellele.

Käsk `print:/` kujutab endast üht kõige kasulikematest &kde;s rakendust leidnud TDEIO moodulitest. Selle kasutamiseks kirjuta &konqueror;i aadressireale `print:/` . `print:/` ei paku pelgalt lugemisõigusega ligipääsu trükkimis-alamsüsteemile, vaid võimaldab ka muuta printerite seadistusi ja trükkimissüsteemi ning luua uusi printereid ja klasse.

Tõenäoliselt päritakse sinu käest administraatori parooli, kui sul ei ole just kasutajana vaatamis- või tegutsemisluba.

Sagedamini kasutatavad korraldused võid ka järjehoidjatesse panna (näiteks `print:/manager`)

Õige süntaks on kas `print:/[virtuaalse-kataloogi-asukoht]` või `print:[virtuaalse-kataloogi-asukoht]`

Pane tähele, et mõned tegevused võivad väga oluliselt sõltuda süsteemi paigaldatud ja parajasti &kde;s aktiveeritud trükkimis-alamsüsteemist. Printeri infot näitavad leheküljed esitavad ainult seda, mida võimaldab &kde; valitud trükkimis-alamsüsteem. (Nii et kui sa harilikult kasutad CUPS-i, aga oled ajutiselt lülitunud tavalisele UNIX LPD trükkimissüsteemile, mis on täiesti võimalik, näed vähem infot, sest LPD lihtsalt ei suuda kasutada sama palju trükkimisseadistusi kui CUPS).

Õige süntaks mitmesuguste virtuaalsete kataloogide kasutamiseks ja lühikesed selgitused, mida nad endast kujutavad:

## Mõned näited

`print:/` (&ie; print-tdeioslave juurkataloog)

- trükkimis-alamsüsteemi sirvimise virtuaalne juurkataloog. Siin on näha alamkataloogid Classes, Jobs, Manager, Printers ja Specials

`print:/classes` või `print:classes`

- näitab printeriklasse (neid toetab ainult CUPS)

`print:/classes/klassinimi` või `print:classes/klassinimi`

- näitab määratud printerklassi kõiki liikmeid (seda toetab ainult CUPS)

`print:/jobs` või `print:jobs`

- näitab käesolevaid ja ootel töid.

`print:/printers` või `print:printers`

- näitab kõiki printereid. Klõps printeril paljastab tema kohta rohkem infot.

`print:/printers/printerinimi` või `print:printers/printerinimi`

- näitab infot määratud printeri kohta

`print:/manager` või `print:manager`

- avab lehekülje, mis on äravahetamiseni sarnane &kde; juhtimiskeskuse &tdeprint;i halduri mooduliga. Siin võib lülituda muule trükkimis-alamsüsteemile või sooritada mingeid muid haldustoiminguid.

  See on kõige parem võimalus trükkimissüsteemis muudatusi teha.

`print:/specials` või `print:specials`

- näitab kõiki saadaolevaid eriprintereid. Tõenäoliselt näed siin:

  - Kaht eriprinterit, mis võimaldavad salvestada trükitava faili kettale &PostScript; või PDF vormingus.

  - Üht eriprinterit, mis saadab trükitava faili PDF manusena &kmail;i vahendusel.

  - Ning lõpuks eriprinter, mis võimaldab saata trükitava faili faksi kaudu, kui aktiveeritud on mõni toetatud faksi-taustaliides, näiteks Hylafax või efax.

Käsu `print:/manager` või midagi sarnast võib sisestada ka minikäsureale ( selle käivitab klahvikombinatsioon &Alt;F2)

Trükkimise ja &tdeprint;i võimsate omaduste kohta leiad rohkem infot &tdeprint;i käsiraamatust.