# &kgpg; käsiraamat

## Sissejuhatus

&kgpg; on võimsa krüptimisvahendi GnuPG lihtne kasutajaliides. GnuPG (kannab ka nimetust gpg) on kaasas enamiku distributsioonidega ning peaaegu kindlalt paigaldatud ka sinu süsteemi. Uusima versiooni leiab aadressilt http://gnupg.org.

&kgpg; abil saab oma faile ja kirju krüptida ning lahti krüptida, mis võimaldab märksa turvalisemat sihtlemist. Lühike õpetus (HOWTO) gpg vahendusel krüptimise kohta asub gnupg veebileheküljel.

&kgpg; kasutamisel ei ole sugugi vaja meeles pidada gpg arvukaid käsureavõtmeid ja muud sellist, peaaegu kõik on võimalik ära teha mõne hiireklõpsuga.

## Alustamine

&kgpg; põhikomponendid on sellised:

Süsteemse doki ikoon

- &kgpg; süsteemse doki aplett

  &kgpg; käivitamisel ilmub kõigepealt ikoon süsteemsesse dokki. Klõps sellel &HVN;ga avab võtmehalduri, klõps &HPN;ga menüü, mis võimaldab kasutada mõningaid olulisemaid rakenduse võimalusi. Faile või teksti apleti ikoonile lohistades on neid kohe võimalik krüptida või lahti krüptida.

Võtmehalduri aken

- Võtmehalduri aken

  See on keskne koht, kus oma võtmeid hallata. Võtmehalduri avamiseks klõpsa &kgpg; apletil &HVN;ga. Siin saab võtmeid importida, eksportida, signeerida ja redigeerida. Enamik tegevusi on võimalik sooritada võtmel &HVN;ga klõpsates.

Redaktoriaken

- Redaktoriaken

  See on üsna lihtne tekstiredaktor, kuhu saab teksti kirjutada või asetada ning seejärel krüptida või lahti krüptida. Redaktori avamiseks tee &kgpg; apletil klõps &HPN;ga.

Konqueroriga põimimine

- &kgpg; on põimitud &konqueror;i. See tähendab, et kui klõpsad failil hiire parema nupuga, saad näiteks faili krüptida hüpikmenüü käsuga Tegevused Krüpti fail. Sama hõlpsalt saab &HVN;ga klõpsates faili lahti krüptida.

## &kgpg; kasutamine

Andmete krüptimiseks on olemas kaks viisi:

- Sümmeetriline krüptimine: andmed krüptitakse ainult parooliga. Kõik, kes kasutavad gpg-ga arvutit, võivad sinu kirja lahti krüptida, kui vaid annad neile teada parooli. Sümmeetrilise krüptimise kasutamiseks vali siis, kui sul palutakse valida krüptovõti, võimalus "sümmeetriline krüptimine".

- Võtmega krüptimine: esmalt tuleb luua võtmepaar (salajane ja avalik võti) ning määrata paroolifraas. Hoia salajane võti turvalises kohas ning levita oma avalikku võtit tuttavate ja sõprade seas. Kui soovid nüüd saata näiteks krüptitud kirja Aleksile, pead kirja krüptima Aleksi avaliku võtmega. Kirja lahtikrüptimiseks vajab saaja Aleksi salajast võtit ja paroolifraasi.

Võtmega krüptimine on mõnevõrra keerukam (sõpradega tuleb võtmeid vahetada), kuid see-eest turvalisem. Pea meeles, et kui krüptid võtme kellegi teise võtmega, ei suuda sa seda enam lahti krüptida. Lahti krüptida saad ainult neid kirju, mis on krüptitud sinu avaliku võtmega.

### Võtme genereerimine

Kui sul võtit ei ole, avab &kgpg; kohe esimesel käivitamisel automaatselt võtme genereerimise dialoogi. Selle saab avada ka võtmehalduris menüükäsuga Võtmed Genereeri võtmepaar.

Võtme genereerimise dialoog

Anna siin lihtsalt oma nimi, e-posti aadress ja klõpsa nupule OK. Nüüd genereeritakse tavaline gpg võti. Kui soovid tingimusi ja omadusi täpsemalt määrata, valid ekspertrežiim, mis avab &konsole;i akna koos kõigi gpg valikutega.

### Andmete krüptimine

#### Faili krüptimine &konqueror;is

Klõpsa failil, mida soovid krüptida, &HPN;ga. Vali hüpikmenüüst Tegevused Krüpti fail. Seejärel ilmub avaliku võtme valimise dialoog. Vali seal saaja võti ning klõpsa nupule Krüpti. Krüptitud fail salvestada sõltuvalt sellest, kas valid ASCII krüptimise või mitte, laiendiga `.asc` või `.gpg`.

#### Faili või teksti krüptimine &kgpg; apleti abil

Lihtsalt lohistab fail &kgpg; apletile. Kui see on krüptimata, avab &kgpg; võtme valimise dialoogi (vaata eespool). Vali võti ning krüptitud fail salvestatakse. Kui kukutad apletile teksti, asetatakse krüptitud tekst lõikepuhvrisse. Krüptida saab ka lõikepuhvri sisu, kui valida apleti menüüs käsk Krüpti lõikepuhver.

Võtme valimise aken

Rohkem infot krüptimise selliste valikute kohta, nagu ASCII pakend, krüptimise lubamine mitteusaldusväärsete võtmetega ja sümmeetriline krüptimine leiab gpg dokumentatsioonist või man-lehekülgedelt.

#### Teksti krüptimine &kgpg; redaktoris

Siin piirdub kõik vaid klõpsuga nupule Krüpti. Seejärel ilmub avaliku võtme valimise dialoog. Vali võti ja klõpsa taas nupule Krüpti. Krüptitud kiri ilmub redaktori aknasse.

### Andmete lahtikrüptimine

#### Faili lahtikrüptimine &konqueror;is

Klõpsa hiire vasaku nupuga failil, mida soovid lahti krüptida. Anna paroolifraas ja see krüptitaksegi lahti. Krüptitud tekstifaili võib lohistada ka &kgpg; redaktori aknasse. Seejärel küsitakse paroolifraasi ja kui see on õige, avatakse lahtikrüptitud tekst &kgpg; redaktoris. Sinna võib kukutada isegi võrgufaile! Samuti võib kasutada menüükäsku Fail Krüpti fail lahti ja valida, millist faili soovid lahti krüptida.

#### Teksti või faili lahtikrüptimine &kgpg; apleti abil

Krüptitud faili või valitud teksti võib kukutada &kgpg; apletile. Seejärel küsitakse paroolifraasi ning lahtikrüptitud fail/tekst salvestatakse või avatakse &kgpg; redaktoris vastavalt sellele, kuidas apletti seadistades on määratud. Lahti krüptida võib ka lõikepuhvri sisu, kui valida &kgpg; apleti hüpikmenüüst käsk krüpti lõikepuhver lahti.

#### Teksti lahtikrüptimine redaktoris

Kopeeri või lohista tekst, mida soovid lahti krüptida, ning klõpsa nupule Krüpti lahti. Seejärel küsitakse paroolifraasi.

### Võtmehaldur

&kgpg; võimaldab sooritada kõik peamised võtmete haldamisega seotud operatsioonid. Võtmehalduri avamiseks tee &HVN;ga klõps &kgpg; apletil. Enamik valikud on saadaval hiire parema nupu klõpsuga võtmel. Avaliku võtme importimiseks või eksportimiseks võib selle kas lohistada või kiirklahvidega kopeerida/asetada.

Võtmehaldur

### &kgpg; seadistamine

Seadistamise manu pääseb &kgpg; apletilt (klõps &HPN;ga apletil). Seal saab määrata vaikeväärtused krüptimisele, lahtikrüptimisele, kasutajaliidesele ja apletile. Enamik krüptimisvalikuid on otseselt seotud gpg-ga ning nende parima seletuse leiab gpg man-lehekülgedelt.

Seadistustedialoog

## Autorid ja litsents

&kgpg;

Rakenduse autoriõigus © 2002-2003: Jean-Baptiste Mardelle bj@altern.org.

Tõlge eesti keelde: Marek Laane bald@online.ee

&underFDL; &underGPL;
&documentation.index;